Cinîya çewligija bi nameyê Fezîye Kaya Norveç de hetê yew camêrdî ra pê çeke ameye qetilkerdene.
Kaya 28ê nîsane de verê keyeyê xo yê Oslo de raştê hêrişê biçeke ameye. Kaya netîceya hêrişî de dinyaya xo bedilnaye. Qetilkar dima ra ame destbendkerdene.
Ame musayene ke Kaya semedê viraştişê banî pere da camêrdê pakîstanijî la seba ke ban nêame viraştene derheqê ey de dewa akerde.
Fezîye Kaya waya Aysele Kaya ya ke 31ê adare ya 2019î de namzeda Hemşaredarîya Bongilanî bî.
